4. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 22/818 της 22 Απρ./16 Μαΐου  1959 (ΦΕΚ Β΄ 166) Περί τύπου διακριτικού Σήματος Εφέδρων Αξ/κών και ειδικής ταυτότητος. ΄Εχοντες υπ’ όψιν την υπ’αριθ. 22/26.1.1959 πράξιν του Υπουργικού Συμβουλίου, αποφασίζομεν: 1.Ο τύπος του διακριτικού σήματος των Εφέδρων Αξιωματικών, έσεται ως ακολούθως: Σχήμα ωοειδές εκ μετάλλου αργύρου επιχρυσωμένου Διαστάσεις κατακορύφως:22 χιλ. και οριζοντίως 10 χιλ. περίπου. α)Άνωθεν φέρει ανάγλυφον στέμμα. β)Κυκλικώς αναγράφονται αι λέξεις ΣΩΜΑ ΕΛΛΗΝΩΝ ΕΦΕΔΡΩΝ ΑΞΙΩΜΑΤΙΚΩΝ. Αι λέξεις αύται είναι χρυσόχροες επί φόντου κυανού σμάλτου. γ)Εις την βάσιν του σήματος υπάρχει πλέγμα εκ δάφνης και ελαίας κατασκευασμένον αναγλυφικώς εξ αργύρου επιχρυσωμένου. δ)Εντός του κύκλου φέρει κεφαλήν (μπούστος) αρχαίου πολεμιστού ηγήτορος με κράνος και τμήμα ασπίδος και δόρατος. ΄Απασα η παράστασις αύτη είναι ανάγλυφος. Εις την βάσιν της αναγλύφου κεφαλής πολεμιστού και ακριβώς άνωθεν του Κέντρου του πλέγματος δάφνης και ελαίας είναι αναγεγγραμμέναι αι λέξεις «Η ΤΑΝ Η ΕΠΙ ΤΑΣ». ε)Επί πλέον δια τους πολεμιστάς θα υπάρχουν δύο ξίφη χιαστί των οποίων αι λαβαί προς το κάτω μέρος του σήματος (ως το σχέδιον). 2.Ο τύπος της ειδικής ταυτότητος έσεται ο ακόλουθος: Η ταυτότης αύτη είναι εκ λευκού ημισκλήρου χάρτου, σχήματος ορθογωνίου, πλάτους 10 εκ. και ύψους 6 εκ. ενσωματωμένη εις φύλλον ζελατίνης. Εις το μέσον της επιφανείας αυτής αποτυπούται εις κυανούν χρώμα το εν τω προηγουμένω άρθρω περιγραφόμενον σήμα. Επί της προσθίας αυτής όψεως και εις το άνω αριστερόν άκρον επικολλάται η φωτογραφία του κατόχου. Εις την υπόλοιπον επιφάνειαν είναι αναγεγραμμένα τα στοιχεία ταυτότητος του κατόχου. Εις την οπίσθιαν της πλευράν θα υπάρχη θεώρησις της Υπηρεσίας Εφέδρων Υ.ΕΘ.Α. Σελ. 1184 